
Τροποποίηση και συμπλήρωση του Π.Δ/τος 51/1988 «Οργανισμός 

Υπουργείου Περιβάλλοντος, Χωροταξίας και Δημοσίων Έργων» (Α' 

19). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παραγρ. 1 του άρθρου 23, 1 και 5 του άρθρου 
24 του Ν. 1558/85 «Κυβέρνηση και Κυβερνητικά Όργανα» (Α' 137). 

2. Τις διατάξεις του άρθρου 2 του Ν. 51/1975 «περί αναδιοργανώ¬ 
σεων των δημοσίων υπηρεσιών» (Α' 125). 

3. Τις διατάξεις του άρθρου 9 του Π.Δ/τος 437/1985 «Καθορισμός 
και ανακατανομή αρμοδιοτήτων των Υπουργείων» (Α' 157). 

4. Τις διατάξεις του άρθρου 1 του Π.Δ/τος 456/85 «Μεταφορά αρ¬ 
μοδιοτήτων ...στα Υπουργεία Περιβάλλοντος, Χωροταξίας και Δημο¬ 
σίων Έργων...» (Α' 163). 

5. Τις διατάξεις της παραγρ. 1 του άρθρου 31 του Ν. 1650/86 «Για 
την προστασία του Περιβάλλοντος» (Α' 160). 

6. Την υπ’ αρ. Υ. 127/1989 απόφαση του Πρωθυπουργού «Καθορι¬ 
σμός αρμοδιοτήτων του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων Γεωργίου Κτενά» (Β' 89). 

7. Την υπ’ αρ. 125/89 γνωμοδότηση του Συμβουλίου της Επικρά¬ 
τειας, με πρόταση των Υπουργών Προεδρίας της Κυβέρνησης και Βιο¬ 
μηχανίας, Ενέργειας και Τεχνολογίας, Οικονομικών, Περιβάλλοντος, 
Χωροταξίας και Δημοσίων Έργων και του Αναπληρωτή Υπουργού Πε¬ 
ριβάλλοντος, Χωροταξίας και Δημοσίων Έργων, αποφασίζουμε: ~ *'" 

Άρθρο 1 

Το Π.Δ/γμα 51/1988 (Α' 19) συμπληρώνεται ως εξής: 

1. Μετά την περίπτωση στ της παραγράφου 1 του άρθρου 3 προστί¬ 
θεται περίπτωση ζ ως κάτωθι: 

«ζ. Τμήμα Καυσίμων». 

2. Μετά την περίπτωση στ της παραγράφου 2 του ίδιου άρθρου 3 
προστίθεται περίπτωση ζ ως κάτωθι: 

«ζ. Τμήμα Καυσίμων, στο οποίο υπάγονται: 

- Έλεγχος τήρησης υφιστάμενων προδιαγραφών ποιότητας καυσί¬ 
μων 

- Εισηγήσεις για τη βελτίωση ποιότητας καυσίμων 


- Συνεργασία με συναρμόδια Υπουργεία και φορείς (Διυλιστήρια, Γε¬ 
νικό Χημείο του Κράτους, ΔΕΠ, ΥΒΕΤ, Υπ. Εμπορίου κ.λπ.) σε σχε¬ 
τικά θέματα. 

- Παρακολούθηση σχετικών διεθνών εξελίξεων και βιβλιογρα- 
φίας. 

- Παρακολούθηση θεμάτων ΕΟΚ, που αφορούν τα καύσιμα σε σχέση 
με περιβαλλοντικές παραμέτρους». 

• 3. Μετά την περίπτωση στ της παραγράφου Β του άρθρου 20 προστί¬ 
θεται περίπτωση ζ ως κάτωθι: 

«ζ. Τμήμα Καυσίμων: ΠΕ χημικών μηχανικών, ΠΕ χημικών». 

Άρθρο 2 

Παρατείνεται μέχρι 31.12.1989 η προθεσμία άσκησης αρμοδιοτή¬ 
των της δ/νσης Πολεοδομικών Μελετών Μείζονος Πρωτευούσης, οι 
οποίες θα μεταφερθούν στη δ/νση Πολεοδομικού Σχεδιασμού, σύμφωνα 
με το τελευταίο εδάφιο,ιης παραγράφου 4 του άρθρου 25 του Π.Δ/τος 
51/1988. 

Άρθρο 3 

Η υπ’ αρ. 4041/156/1989 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων «Σύσταση Γραφείου Καυσίμων 
στη δ/νση Ελέγχου Ατμοσφαιρικής Ρύπανσης και θορύβου του Υπουρ¬ 
γείου Περιβάλλοντος, Χωροταξίας και Δημοσίων Έργων» (Β' 89) κα- 
ταργείται από τη δημοσίευση του παρόντος Π.Δ/τος. 

Άρθρο 4 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 5 Μαΐου 1989 

'Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

' .· - -ν 

ΟΙ ΥΙίΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΟΙΚΟΝΟΜΙΚΟΝ 

ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

ΑΝΑΣΤ. ΠΕΠΟΝΗΣ ΔΗΜ. ΤΣΟΒΟΛΑΣ 

ΑΝΑΠΛΗΡΩΤΗΣ ΥΠΟΥΡΓΟΣ 

ΠΕΡΙΒΑΛ/ΝΤΟΣ, ΧΟΡ/ΞΙΑΣ & Δ. ΕΡΓΩΝ ΠΕΡΙΒΑΛ/ΝΤΟΣ, ΧΩΡ/ΞΙΑΣ ΪΓΔ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ ΓΙΩΡΓΟΣ ΚΤΕΝΑΣ 

Άδεια χρήσης νερού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Το Ν. 1739/1987 (ΦΕΚ Α 201) «Διαχείριση των υδατικών πό¬ 
ρων και άλλες διατάξεις» και ειδικότερα το άρθρο 9 (παρ. 1 εδαφ. β και 
παρ. 3,6), άρθρο 8 (παρ. 2), άρθρο 10 (παρ. 1) και άρθρο 11 (παρ. 1,2, 
4). 

β. Το Ν. 1832/1989 (ΦΕΚ Α 54) «Τροποποίηση και συμπλήρωση 
της νομοθεσίας για την τοπική αυτοδιοίκηση, την αποκέντρωση και άλ¬ 
λες διατάξεις» και ειδικότερα το άρθρο 41. 

γ. Την απόφαση του Πρωθυπουργού και του Υπουργού Γεωργίας 
344172/1986 (ΦΕΚ Β 318) «Ανάθεση αρμοδιοτήτων Υπουργού Γε¬ 
ωργίας στους Υφυπουργούς Γεωργίας Δ. Πιτσιώρη.και Αχ. Κολιούση». 

δ. Το Ν. 1835/1989 (ΦΕΚ Α 76) «Σύσταση Υπουργείου Τουρι¬ 
σμού» και ειδικότερα το άρθρο 2. 

ε. Το Π.Δ. 174/1989 (ΦΕΚ Α 84) «Διορισμός Υπουργών και Ανα¬ 
πληρωτών Υπουργών». 

στ. Την 208/1989 γνωμοδότηση του Συμβουλίου της Επικράτειας 
με πρόταση του Υπουργού Εσωτερικών, του αναπληρωτή Υπουργού 
Εθνικής Οικονομίοις, του Υφυπουργού Γεωργίας και των Υπουργών 
Περιβάλλοντος, Χωροταξίας και Δημοσίων Έργων και Βιομηχανίας, 
Ενέργειας και Τεχνολογίας, αποφασίζουμε: 

Άρθρο 1 

. Σκοπός 

Σκοπός του προεδρικού αυτού διατάγματος είναι η θέσπιση κανόνων 
έκδοσης αδειών νέων χρήσεων νερού για την εξασφάλιση, σε συνδυασμό 
με μια σειρά άλλων ρυθμίσεων του Ν. 1739/1987, της δυνατότητας 
εφαρμογής της επιθυμητής υδατικής πολιτικής και του προσανατολι¬ 
σμού της ζήτησης σε χρήσεις, στις οποίες στοχεύουν τα προγράμματα 
ανάπτυξης της χώρας και των περιφερειών της. 

Οι άδειες αυτές είναι υποχρεωτικές για κάθε νομικό και φυσικό πρό¬ 
σωπο που χρησιμοποιεί νερό. 

Άρθρο 2 

Καθορισμός χρήσεων, για τις οποίες απαιτείται άδεια 

1. Οι χρήσεις νερού για τις οποίες απαιτείται χορήγηση σχετικής 
άδειας σύμφωνα με το προεδρικό διάταγμα αυτό είναι: ύδρευση, αγρο¬ 
τική, βιομηχανική και ενεργειακή χρήση, καθώς και χρήση στην ανα¬ 
ψυχή (αρθ. 1, παρ. 7 του Ν. 1739/1987). 

Οι χρήσεις αυτές αναφέρονται αναλυτικά στο συνημμένο, στο τέλος 
του διατάγματος αυτού, Παράρτημα I. 

2. Οι χρήσεις οιυτές μπορεί να αφορούν σε επιφανειακά, πηγαία ή 
υπόγεια νερά, με εκτέλεση ή όχι έργου αξιοποίησής τους. Σε περίπτωση 
που απαιτείται και εκτέλεση έργου εκδίδεται ενιαία άδεια (άρθρο 8, παρ. 
2 του Ν. 1739/1987). 

3. Δεν απαιτείται έκδοση άδειας για χρήση νερού προς ικανοποίηση 
αποκλειστικά ατομικών ή οικογενειακών οικιακών αναγκών, υπό τις 
προϋποθέσεις του άρθρου 9, παρ. 4 του Ν. 1739/1987. Η απαλλαγή 
αυτή ισχύει, εφόσον συντρέχουν οι παρακάτω λόγοι: 

α. Δεν υπάρχει υδρευτικό δίκτυο που να μπορεί να καλύψει τις ανά¬ 
γκες αυτές, σύμφωνα με το άρθρο 9 παρ. 4 του Ν. 1739/1987. 

β. Η συνολική κατανάλωση νερού περιορίζεται στο επίπεδο των 
πραγματικών αναγκών, που υπολογίζονται με βάση τα όρια που καθο¬ 
ρίζονται στην απόφαση, που προβλέπεται στο άρθρο 9 παρ. 5 του Ν. 
1739/1987 και σε καμία περίπτωση δεν ξεπενρούν τα 3 κυβ. μέτρα το 
εικοσιτετράωρο (3μ 3 /24ωρο). 

Άρθρο 3 

κ Υπηρεσίες έκδοσης αδειών 

1. Οι υπηρεσίες, που είναι αρμόδιες κατά χρήση για την έκδοση των 
αδειών, είναι οι ακόλουθες, σύμφωνα με το άρθρο 1, παρ. 7 του Ν. 
1739/1987: 

. α. Για την ύδρευση, οι Τεχνικές Υπηρεσίες Δήμων και Κοινοτήτων 
(ΤΥΔΚ) των 'Νομαρχιών, εκτός από τις περιοχές Αθηνών και Θεσσαλο¬ 
νίκης, δικαιοδοσίοις Εταιρείας Ύδρευσης και Αποχέτευσης Πρωτευού- 
σης (ΕΥΔΑΠ) και, Οργανισμού Ύδρευσης Θεσσαλονίης (ΟΥΘ) αντί¬ 


στοιχα, για τις οποίες αρμόδιες είναι και οι υπηρεσίες του Υπουργείου 
Περιβάλλοντος, Χωροταξίας και Δημοσίων Έργων. 

Προκειμένου για υδρευτικά δίκτυα φορέων διανομής, όπως π.χ. Δη¬ 
μοτικές Επιχειρήσεις Ύδρευσης Αποχέτευσης (ΔΕΥΑ), Εταιρεία 
Ύδρευσης Αποχέτευσης Πρωτευούσης (ΕΥΔΑΠ), Υδρευτικοί Οργανι¬ 
σμοί Συνδέσμων και Κοινοτήτων, κ.λπ. την άδεια ζητά και παίρνει συ¬ 
νολικά ο φορέας του έργου. 

β. Για την αγροτική χρήση, και ειδικότερα, σύμφωνα με το Παράρ¬ 
τημα 1 για την χρήση νερού για άρδευση, κτηνοτροφία, υδατοκαλλιέρ¬ 
γεια, διαβίωση ψαριών και αγροτοβιομηχανία, οι Διευθύνσεις ή Τμή¬ 
ματα Εγγείων Βελτιώσεων των Νομαρχιών, που αναλαμβάνουν την 
υποχρέωση να συνεργάζονται με τις αρμόδιες για τις επί μέρους χρήσεις 
νομαρχιακές υπηρεσίες και συγκεκριμένα με τις Διευθύνσεις ή Επο- 
πτείες Αλιείας και τα αρμόδια τμήματα της Διεύθυνσης Γεωργίας. 

Προκειμένου για αρδευτικά δίκτυα Οργανισμών Εγγείων Βελτιώ¬ 
σεων (Ο.Ε.Β.), την άδεια ζητά και παίρνει συνολικά ο Ο.Ε.Β., φορέας 
του έργου. 

γ. Για τη βιομηχανική χρήση, οι Διευθύνσεις ή Τμήματα Βιομηχα¬ 
νίας των Νομαρχιών, όταν πρόκειται για περιοχές εκτός βιομηχανικών 
περιοχών. 

Όταν πρόκειται για περιοχές εντός των βιομηχανικών περιοχών, την 
άδεια παίρνει συνολικά η Ελληνική Τράπεζα Βιομηχανικής Ανάπτυξης 
(ΕΤΒΑ) από τις νομαρχιακές ή κεντρικές υπηρεσίες του Υπουργείου 
Βιομηχανίας, Ενέργειας και Τεχνολογίας, ανάλογα με την έκταση της 
βιομηχανικής περιοχής. 

δ. Για την ενεργειακή χρήση και ειδικότερα: 

- για παραγωγή υδροηλεκτρικής ενέργειας, η Διεύθυνση Εποπτείας 
Τομέας Ηλεκτρικής Ενέργειας και Ενεργειακής Οικονομίας του Υπουρ¬ 
γείου Βιομηχανίας, Ενέργειας και Τεχνολογίας. 

- Για τις άλλες ενεργειακές χρήσεις, οι Διευθύνσεις ή Τμήματα Βιο¬ 
μηχανίας των Νομαρχιών. 

ε. Για την αναψυχή, εκτός από την ύδρευση σε τουριστικές εγκατα¬ 
στάσεις, η αρμόδια Διεύθυνση της κεντρικής Υπηρεσίας του Ελληνικού 
Οργανισμού Τουρισμού (ΕΟΤ) ή από περιφερειακή Διεύθυνση αυτού, 
εφόσον έχει μεταβιβαστεί σ’ αυτήν η σχετική αρμοδιότητα. 

2. Προκειμένου για λήψη νερού από δίκτυο δικαιοδοσίας Οργανισμού 
Εγγείων Βελτιώσεων (Ο.Ε.Β.) για βιομηχανική χρήση ή άλλες χρήσεις 
πλην της άρδευσης, η αίτηση για τη χορήγηση της σχετικής άδειας, 
σύμφωνα με το Ν. 3881/1958 (ΦΕΚ 181/α), υποβάλλεται στον 
Ο.Ε.Β. φορέα του έργου. Ο Ο.Ε.Β. εφόσον συμφωνεί, τη διαβιβάζει με 
σχετική του γνωμάτευση στον αρμόδιο για τη χρήση αυτή φορέα και η 
άδεια χορηγείται στον ΟΕΒ για λογαριασμό του αιτούντος, άλλως αρ- 
νείται απευθείας. 

Προκειμένου για λήψη νερού από δίκτυο ύδρευσης για χρήσεις διάφο¬ 
ρες της ύδρευσης, η αίτηση για τη χορήγηση της σχετικής άδειας υπο¬ 
βάλλεται στους φορείς των δικτύων: Οργανισμούς Τοπικής Αυτοδιοίκη¬ 
σης (ΟΤΑ), Συνδέσμους Δήμων και Κοινοτήτων, Δημοτικές Επιχειρή¬ 
σεις Ύδρευσης - Αποχέτευσης (ΔΕΥΑ), Εταιρεία Ύδρευσης Αποχέτευ¬ 
σης Πρωτευούσης (ΕΥΔΑΠ), Οργανισμό Ύδρευσης, Θεσσαλονίκης 
(ΟΥΘ) κατά τα οριζόμενα στις διατάξεις των: Π.Δ. 76/1985 (ΦΕΚ 27/ 
Α/1.3.85), Ν. 1069/1980 (ΦΕΚ 191/Α/23.8.80), Ν. 1068/1980 
(ΦΕΚ 190/Α/23.8.80), Ν. 890/Α/24.4.79) και του Α.Ν. 1563/ 
1939 (ΦΕΚ 15/Α/13.1.87). 

3. Οι άδειες για πολλαπλή χρήση νερού εκδίδονται (άρθρο 9, παρ. 1 
του Ν. 1739/1987). 

α. Για έργο που προγραμματίζεται σε εθνικό επίπεδο από τη Δ/νση 
Υδατικού Δυναμικού και Φυσικών Πόρων του Υπουργείου Βιομηχα¬ 
νίας, Ενέργειας και Τεχνολογίας. 

β. Για έργο που προγραμματίζεται σε επίπεδο υδατικού διαμερίσμα¬ 
τος από την αντίστοιχη Περιφερειακή Υπηρεσία Διαχείρισης Υδατικών 
Πόρων τόυ Υπουργείου Βιομηχανίας, Ενέργειας και Τεχνολογίας. 

Ως πολλαπλή χρήση νερού νοείται η περίπτωση κατά την οποί οι επί 
μέρους άδειες χρήσης αποτελούν αρμοδιότητα περισσοτέρων του ενός 
φορέων. 

4. Σε περίπτωση νομών που ανήκουν σε περισσότερα από ένα υδατικά 
διαμερίσματα, οι αρμόδιες, για την έκδοση αδειών υπηρεσίες του νομού, 
οφείλουν να συνεργάζονται με την περιφερειακή υπηρεσία διαχείρισης 
υδατικών πόρων του υδατικού διαμερίσματος, στο οποίο θα ασκηθεί η 
αιτούμενη χρήση. 

5. Απαραίτητη προϋπόθεση για την έκδοση άδειας χρήσης νερού εί¬ 
ναι η διασφάλιση της ορθολογικής εκμετάλλευσης του υπόγειου και επι¬ 
φανειακού υδατικού δυναμικού με βάση τις διατάξεις του Ν. 1739/ 
1987 και τις κανονιστικές αποφάσεις, που τον εξειδικεύουν στις περιφέ- 

ρειες της χώρας. 

6. Οι υπηρεσίες έκδοσης αδειών χρήσης νερού οφείλουν να τηρούν 
αρχείο αδειών με όλα τα σχετικά στοιχεία και να ενημερώνουν το αντί¬ 
στοιχο αρχείο που τηρείται στην οικεία περιφερειακή υπηρεσία διαχείρι¬ 
σης υδατικών πόρων, για την διευκόλυνση εφαρμογής του θεσμού. 

Άρθρο 4 

Στοιχεία της αίτησης 

. 1. Για την έκδοση άδειας χρήσης νερού απαιτείται η υποβολή σχετι¬ 
κής αίτησης - δήλωσης του ενδιαφερομένου στις αρμόδιες υπηρεσίες του 
άρθρου 3 του διατάγματος αυτού.· 

2. Ο τύπος και το περιεχόμενο του εντύπου της αίτησης - δήλωσης 
περιλαμβάνονται στο συνημμένο Παράρτημα II. Ειδικότερα στο έντυπο 
αυτό περιλαμβάνονται στοιχεία που αφορούν τον αιτούντα, το χώρο 
χρήσης του νερού και εκτέλεσης του έργου, τη χρήση καθεαυτή, την 
αξιοποίηση, εφόσον η χρήση προϋποθέτει και εκτέλεση αντίστοιχου έρ¬ 
γου, καθώς και την ποσότητα και ποιότητα του νερού. Τέλος το έντυπο 
συνοδεύεται από κατάσταση των απαιτούμενων, κατά περίπτωση, δι- 
καιολογητικών όπως αυτά ορίζονται στο άρθρο 5 του διατάγματος και 
στην απόφαση που προβλέπεται στο άρθρο 8 του Ν. 1739/1987. 

3. Στο έντυπο της αίτησης προβλέπεται χώρος; που συμπληρώνεται 
από την αρμόδια υπηρεσία, για την αναγραφή του κωδικού αριθμού της 
αίτησης. Ο τρόπος συμπλήρωσης του κωδικού αριθμού θα ορισθεί σε 
σχετική εγκύκλιο του Υπουργού Βιομηχανίας, Ενέργειας καί Τεχνολο- 
γίας. 

4. Η συμπλήρωση, χαρτοσήμανση σύμφωνα με τις ισχύουσες διατά¬ 
ξεις και υποβολή του εντύπου της αίτησης - δήλωσης είναι υποχρεωτική 
σε κάθε περίπτωση χρήσης νερού, όπως ορίζεται στο άρθρο 2 του δια¬ 
τάγματος αυτού. 

5. Οι αρμόδιες υπηρεσίες έκδοσης των αδειών όπως ορίζονται στο 

άρθρο 3 του παρόντος, οφείλουν να παρέχουν λεπτομερείς και ακριβείς 
πληροφορίες για την ορθή συμπλήρωση του εντύπου της αίτησης - δή¬ 
λωσης του άρθρου αυτού, το οποίο διατίθεται στους ενδιαφερομένους 
δωρεάν. , 

Άρθρο 5 

Δικαιολογητικά που συνοδεύουν την αίτηση 

... 1. Την αίτηση για την έκδοση άδειας χρήσης νερού συνοδεύουν τα 

εξής δικαιολογητικά: 

α. Αυτοσχέδιο διάγραμμα, με ενδεικτικό προσανατολισμό, στο οποίο 
θα φαίνονται επίσης ενδεικτικά: 

- Η θέση των πλησιέστερων οικισμών 

- Οι θέσεις των πλησιέστερων δρόμων με τις ονομασίες τους (π.χ. 

κοινοτική οδός από ... προς.) 

- Η απόσταση του σημείου ή των σημείων υδροληψίας από τρία στα¬ 
θερά σημεία 

- Ο χώρος χρήσης του νερού και 

- οι πλησιέστερες υφιστάμενες υδροληψίες σε ακτίνα 200 μέτρων. 

β. Αντίγραφο συμβολαιογραφικού συμφωνητικού, σε περίπτωση 
χρήσης νερού από χώρο ξένης ιδιοκτησίας εφόσον απαιτείται. 

γ. Νόμιμη εξουσιοδότηση εκπροσώπησης, σε περίπτωση που ο αϊτών 
εκπροσωπεί νομικό πρόσωπο ιδιωτικού δικαίου ή συλλογικό όργανο. Σε 
περίπτωση αυτή συνυποβάλλεται και επικυρωμένο αντίγραφο της νόμι¬ 
μης συστατικής πράξης του νομικού προσώπου ιδιωτικού δικαίου ή του 
συλλογικού οργάνου. 

δ. Αποδεικτικά στοιχεία, που δικαιολογούν την αιτούμενη ποσότητα 
νερού, όπως ενδεικτικά βεβαίωση προέδρου κοινότητας για την έκταση 
και το είδος των καλλιεργειών ή τεχνική μελέτη. -. - · 

ε. Αποδεικτικά στοιχεία για τα ποιοτικά μεγέθη που αναφέρονται 
στην αίτηση, όπως π.χ. πιστοποιητικό χημικής ανάλυσης. 

Στην περίπτωση ενιαίας άδειας (άρθρο 6, παρ. 2β και 2γ του διατάγ¬ 
ματος), όπου απαιτείται εκτέλεση έργου υδροληψίας από υπόγεια νερά, 
τα σχετικά δικαιολογητικά υποβάλλονται μετά την εκτέλεση του έργου. 

Σε περίπτωση που η ποιοτική κατάσταση του νερού, για το οποίο ζη¬ 
τείται η άδεια χρήσης, είναι γνωστή στην αρμόδια υπηρεσία, μπορεί 
κατά την κρίση της να αποφασίσει κατά πόσο επιβάλλεται ή όχι η υπο¬ 
βολή των ποιοτικών στοιχείων του εδαφίου αυτού. 

στ. Σε περίπτωση αίτησης για ενιαία άδεια χρήσης νερού - εκτέλεσης 
του αντίστοιχου έργου (άρθρο 6, παρ. 2β και 2γ του διατάγματος), πέ¬ 
ραν των παραπάνω δικαιολογητικών συνυποβάλλονται και τα δικαιολο- 
γητικά, που ορίζονται στην κοινή απόφαση υπουργών του άρθρου 8 του 


Ν. 1739/1987. ^ 

2. Πέραν των παραπάνω δικαιολογητικών, οι αρμόδιες υπηρεσίες 
μπορούν να καθορίζουν πρόσθετα δικαιολογητικά, καθώς και τον τύπο 
και το βαθμό λεπτομέρειας αυτών κατά περίπτωση, λαμβάναντας 
υπόψη και τις επιπτώσεις στο κοινωνικό σύνολο από τη σκοπούμενη 
χρήση. 

3. Όλα τα δικαιολογητικά υποβάλλονται εις απλούν, χαρτοσημα- 
σμένα και μηχανοσημααμένα σύμφωνα με τις ισχύουσες διατάξεις, μαζί 
με τα χαρτόσημα για την αιτούμενη άδεια. 

Άρθρο 6 

Κατηγορίες και στοιχεία άδειας 

1. Οι άδειες χρήσης νερού, επιφανειακού, πηγαίου ή υπόγειου, δια- 
κρίνονται σε τρεις βασικές κατηγορίες: 

α. απλή άδεια χρήσης νερού, 

β. ενιαία άδεια χρήσης νερού - εκτέλεσης έργου αξιοποίησης, 

’ γ, ενιαία άδεια χρήσης νερού - εκτέλεσης έργου αξιοποίησης και ίδρυ¬ 
σης ή εγκατάστασης της σχετικής μονάδας - εκμετάλλευσης, που αφορά 
σε βιομηχανική ή ενεργειακή χρήση του νερού. 

2. Οι ενιαίες άδειες της παραγράφου 1β και 1γ του άρθρου αυτού εκ- 
δίδονται κατά περίπτωση, σύμφωνα με τη διαδικασία που ορίζεται στην 
κοινή απόφαση υπουργών, που προβλέπεται στο άρθρο 8 του Ν. 1739/ 
1987. 

3. Η άδεια χρήσης νερού εκδίδεται με τη μορφή απόφασης και είναι 
αυτοτελής κατά φορέα και χρήση. Ο τύπος και το περιεχόμενο απλής 
άδειας χρήσης νερού δίδονται στο συνημμένο, στο τέλος του διατάγμα¬ 
τος αυτού, Παράρτημα III. 

Σε περίπτωση έκδοσης ενιαίας άδειας των παρ. 1 β και 1γ του άρθρου 
αυτού συμπεριλαμβάνονται και τα στοιχεία που αφορούν στην εκτέλεση 
του έργου, όπως αυτά αναφέρονται στην Απόφαση Υπουργών, που προ- 
βλέπεται στο άρθρο 8 του Ν. 1739/1987, καθώς και τα στοιχεία που 
απαιτεί η άδεια εγκατάστασης ή ίδρυσης σύμφωνα με τις κατά περί¬ 
πτωση ισχύουσες διατάξεις. 

4. Στην άδεια χρήσης καθορίζονται: 

α. Η χορηγούμενη ποσότητα νερού, σύμφωνα με την κοινή'απόφαση 
που προβλέπεται στο άρθρο 9, παρ. 5 του Ν. 1739/1987, όπου καθο¬ 
ρίζονται τα ανώτατα και κατώτατα όρια των αναγκαίων ποσοτήτων και 
της κατάλληλης ποιότητας για την ορθολογική χρήση νερού. 

β. Η προέλευση του νερού και ο τρόπος παροχής του (επιφανειακό ή 
υπόγειο, σύνδεση με δίκτυο ή άντληση, είδος αντλίας, κ.λπ.). 
γ. Η διάρκεια ισχύος της άδειας, 
δ. Η περίοδος χρήσης του νερού (εποχή, διάρκεια), 
ε. Η προθεσμία μέχρι την έναρξη χρήσης του νερού, που ορίζεται 
κατά περίπτωση, ανάλογα με το σκοπό και την προβλεπόμενη διάρκεια 
κατασκευής του έργου αξιοποίησης. 

στ. Οι όροι και οι προϋποθέσεις για τη χρήση του νερού (π.χ. χρήση 
μόνο για άρδευση ή ύδρευση, δέσμευση ως προς τις ώρες άντλησης, τή¬ 
ρηση όρων προστασίας νερών και έργων, κ.λπ.). 

ζ. Οι δυνατότητες τροποποίησης, κατάργησης ή ανανέωσης, 
η. Λοιπές υποχρεώσεις του χρήστη. 

θ. Η υποχρέωση του ενδιαφερομένου να προσκομίσει τα δικαιολογη- 
τικά της ποιοτικής κατάστασης του νερού, σε περίπτωση που απαιτείται 
εκτέλεση έργου υδροληψίας από υπόγεια νερά. 

5. Η άδεια που εκδίδεται αφορά τη χρήση και μόνον για την οποία 
ζήτηθηκε. Δεν επιτρέπεται η αλλαγή της χρήσης αυτής ή η επέκτασή 
της αυθαίρετα, παρά μόνον μετά από υποβολή νέας αίτησης και έκδο¬ 
σης νέας σχετικής άδειας. 

6. Σε περίπτωση απορριπτικής απόφασης το σκεπτικό μέρος του Πα¬ 
ραρτήματος III διατηρείται, ενώ στο αποφασιστικό αιτιολογούνται πλή¬ 
ρως οι λόγοι μη χορήγησης της άδειας. 

7. Η διάρκεια ισχύος των αδειών ορίζεται σε 10 χρόνια, από την ημε¬ 
ρομηνία έκδοσής τους. 

Οι άδειες όμως υπόκέινται σε αναδρομική ανάκληση, κατάργηση ή 
τροποποίηση πριν τη λήξη τους, εφόσον συντρέχουν οι λόγοι που αναφέ- 
ρονται στα άρθρα 9 παρ. 6 κάι 7, 10 παρ. 1 και 11 παρ. 4 του Ν. 
1739/1987. 

Σε περίπτωση τροποποίησης της άδειας πριν από τη λήξη της, μπορεί 
η διάρκεια ισχύος να ανανεώνεται για διάστημα τόσο, όσο ορίζεται από 
τις εκάστοτε ισχύουσες διατάξεις. > £. ^ 

8. Οι άδειες ανανεώνονται, μετά από αίτηση των ενδιαφερομένων, 
για διάστημα τόσο, όσο ισχύει εκάστοτε για τις νέες άδειες. 

Στην περίπτωση αυτή, οι προς ανανέωση άδειες που εχδόθηχαν σύμ¬ 
φωνα με το Ν. 1739/1987 έχουν προτεραιότητα έναντι των νέων 
αδειών χρήσης νερού. 

Οι αιτήσεις των ενδιαφερομένων μπορούν να υποβάλλονται μέχρι χαι 
ένα χρόνο πριν από τη λήξη της άδειας, ώστε οι αρμόδιες υπηρεσίες να 
γνωρίζουν εκ των προτέρων τις δεδομένες δεσμεύσεις. 

9. Οι άδειες σημαίνονται με τον κωδιχό αριθμό της αντίστοιχης αίτη¬ 
σης, που αναφέρεται στο άρθρο 4, παρ. 3 του διατάγματος αυτού, για τη 
διευκόλυνση της λειτουργίας του σχετικού αρχείου. 

Άρθρο 7 

Διαδικασία και προθεσμία έκδοσης άδειας 

1. Ο ενδιαφερόμενος υποβάλλει την αίτηση - δήλωση του άρθρου 4 
και τα σχετικά δικαιολογητικά του άρθρου 5, στην κατά χρήση αρμόδια 
υπηρεσία, όπως ορίζεται στο άρθρο 3 του διατάγματος αυτού. 

2. Η υπηρεσία αυτή, αφού προβεί στους απαραίτητους, επιτόπους και 
μη, ελέγχους για τη διαπίστωση της ακρίβειας και της επάρκειας των 
υποβληθέντων στοιχείων, ενεργεί ως ακολούθως: 

α. Μπορεί να ζητήσει απ’ τον ενδιαφερόμενο οποιοδήποτε άλλο πρό¬ 
σθετο στοιχείο κρίνει αιτιολογημένα απαραίτητο, σύμφωνα και με το 
άρθρο 5, παρ. 2 του διατάγματος αυτού. 

β. Χορηγεί τη σχετική άδεια, συνεκτιμώντας το σύνολο των υποβλη¬ 
θέντων στοιχείων, τα στοιχεία που υπάρχουν στο αρχείο της, τις ποσό¬ 
τητες νερού που διατίθενται στη συγκεκριμένη περιοχή και χρήση και τα 
τυχόν υφιστάμενα με απόφαση Νομάρχη περιοριστικά μέτρα, σύμφωνα 
και με τα ισχύοντα προγράμματα ανάπτυξης. 

γ. Σε περίπτωση χορήγησης νερού, που βρίσκεται σε ιδιωτική 
έκταση, στην άδεια αναγράφεται επακριβώς η παρεχόμενη στον αιτού- 
ντα ποσότητα και η πέραν αυτής ποσότητα, εφόσον υπάρχει, διατηρείται 
σε εφεδρεία από την αντίστοιχη περιφερειακή υπηρεσία διαχείρισης υδα¬ 
τικών πόρων του Υπουργείου Βιομηχανίας Ενέργειας και Τεχνολογίας. 
Η απόδοση της ποσότητας αυτής σε ίδια ή άλλη χρήση ακολουθεί τη 
διαδικασία του άρθρου 9 παρ. 2 του Ν. 1739/1987. 

3. Η προθεσμία έκδοσης των αδειών ορίζεται σε δύο (2) μήνες από 
την ημερομηνία υποβολής της αίτησης - δήλωσης και των συνημμένων 
δικαιολογητικών, ή των πρόσθετων στοιχείων - δικαιολογητικών της 
παρ. 2α του παρόντος άρθρου. 

Από την προθεσμία αυτή εξαιρούνται οι άδειες για τη βιομηχανική 
χρήση νερού που εκδίδονται σε προθεσμία σαράντα (40) ημερών από 
την ημερομηνία υποβολής της αίτησης, όπως ορίζεται στο ν. 1360/ 
1983 (ΦΕΚ 65/Α/24.5.83). 

4. Οι άδειες χρήσης νερού υπογράφονται: 

α. από τον οικείο νομάρχη, εφόσον εκδίδονται από νομαρχιακή υπη¬ 
ρεσία, 

β. από τον προϊστάμενο της κατά χρήση αρμόδιας υπηρεσίας, εφόσον 
εκδίδονται από μη νομαρχιακές υπηρεσίες, 

γ. από τον Υπουργό Βιομηχανίας Ενέργειας και Τεχνολογίας, εφό¬ 
σον αφορούν σε χρήση για παραγωγή υδροηλεκτρικής ενέργειας, σύμ¬ 
φωνα με το άρθρο 2 του ν. 1559/1985 (ΦΕΚ 135/Α/ 
25.7.1985). 

δ. από τον προϊστάμενο της περιφερειακής υπηρεσίας διαχείρισης 
υδατικών πόρων ή τον προϊστάμενο της διεύθυνσης υδατικού δυναμικού 
και φυσικών πόρων του Υπουργείου Βιομηχανίας Ενέργειας και Τεχνο¬ 
λογίας, εφόσον αφορούν πολλαπλή χρήση νερού σε επίπεδα υδατικού 
διαμερίσματος ή χώρας αντίστοιχα. 

5. Όλες οι άδειες κοινοποιούνται, κατά περίπτωση, στους ακόλου¬ 
θους αποδέκτες: 

α. αποδέκτες για ενέργεια 

(1) Οργανισμοί Τοπικής Αυτοδιοίκησης (ΟΤΑ) περιοχής. . 

(2) Δ/νση Εσωτερικών των Νομαρχιών. 

Γραφείο Αγροτικής Ασφάλειας, 

(3) Δημόσια Επιχείρηση Ηλεκτρισμού (ΔΕΗ), εφόσον πρόκειται για 
χρήση νερού με σκοπό την παραγωγή ηλεκτρικής ενέργειας. 

(4) Ενδιαφερόμενοι, με αποδεικτικά επίδοσης. 

β. αποδέκτες για κοινοποίηση. · 

(1) Περιφερειακή υπηρεσία διαχείρισης υδατικών πόρων του οικείου 
υδατικού διαμερίσματος, ή σε περίπτωση που δεν έχει ιδρυθεί στην αντί¬ 
στοιχη περιφερειακή υπηρεσία γειτονικού υδατικού διαμερίσματος, ή 
στην κεντρ^ή υπηρεσία διαχείρισης υδατικών πόρων του Υπουργείου 
Βιομηχανίας, Ενέργειας και Τεχνολογίας, σύμφωνα με το άρθρο 15 
παρ. 4 του ν. 1739/1987. 


(2) Οικεία νομαρχία, εφόσον η άδεια δεν εκδίδεται από νομαρχιακή 
υπηρεσία. 

(3) Νομαρχιακές υπηρεσίες: 

- Δ/νση Γεωργίας. 

(Τμήμα Κτηνοτροφίας, Τμήμα Γεωργικών Βιομηχανιών). 

- Δ/νση ή Εποπτείας Αλιείας, 

κατά περίπτωση για τις άδειες που εκδίδονται από την Δ/νση ή 
Τμήμα Εγγείων Βελτιώσεων του νομού. 

Άρθρο 8 

Έλεγχος - Παρακολούθηση εφαρμογής των όρων των αδειών 

1. Ο έλεγχος και η παρακολούθηση αφορούν στην τήρηση των όρων 
των αδειών χρήσης νερού, που αναφέρεται στο άρθρο 6 του διατάγμα¬ 
τος αυτού, με σκοπό την εξασφάλιση της σωστής χρήσης του νερού. 

2. Την αρμοδιότητα και την ευθύνη για την παρακολούθηση και τον 
έλεγχο της τήρησης των όρων των αδειών και της σωστής χρήσης του 
νερού έχουν οι Οργανισμοί Τοπικής Αυτοδιοίκησης (ΟΤΑ), οι υπεύθυνοι 
της Αγροτικής Ασφάλειας (κοινοτικοί φύλακες), συνεπικουρούμενοι από 
τις αρμόδιες για την έκδοση των αδειών υπηρεσίες. 

3. Με απόφαση του νομάρχη καθορίζεται η συχνότητα ελέγχου - πα¬ 
ρακολούθησης της τήρησης των όρων των αδειών, καθώς και ο τρόπος 
διεξαγωγής τους. 

4. Οι κάτοχοι αδειών είναι υπεύθυνοι για την τήρηση των όρων χρή¬ 
σης νερού. 

Άρθρο 9 

Κυρώσεις 

1. Για τη βεβαίωση των παραβάσεων τα αρμόδια όργανα για τον 
έλεγχο της τήρησης των όρων των αδειών χρήσης νερού προβαίνουν σε 
άμεση έγγραφη ανακοίνωση της παράβασης (αδικήματος) προς την αρ¬ 
μόδια υπηρεσία, που έχει εκδώσει την άδεια. 

2. Η υπηρεσία αυτή, ύστερα από επιτόπια αυτοψία, που θα πραγμα¬ 
τοποιηθεί εντός τριών (3) ημερών, συντάσσει έκθεση σε δύο αντίτυπα, 
όπου αναφέρεται το είδος της παράβασης και ο παραβάτης και είτε ειση- 
γείται προς τον οικείο νομάρχη την επιβολή διοικητικών κυρώσεων, είτε 
τις επιβάλλει η ίδια, εφόσον πρόκειται για μη νομαρχιακή υπηρεσία, 
σωρευτικά ή διαζευτικά, ανάλογα με το μέγεθος της παράβασης ως 
εξής: 

α. Διακοπή παροχής ηλεκτρικού ρεύματος, για τη συγκεκριμένη 
χρήση νερού, μέχρι έξι (6) μήνες κατά την περίοδο χρήσης του νερού. 

β. Κατάσχεση παντός σχετικού μηχανήματος (γεωτρύπανα, αντλη- 
τικά κλπ. μηχανήματα) και μέσου, με τα όποια εκτελείται η παράνομη 
«ράξη, για χρονικό διάστημα μέχρι έξι (6) μηνών. 

γ. Ανάκληση της άδειας χρήσης νερού στη μονάδα στην οποία διαπι¬ 
στώθηκε η παράβαση, μέχρι έξι (6) μήνες και σε περίπτωση επανάλη¬ 
ψης της παράβασης οριστική αφαίρεση. 

δ. Χρηματική ποινή μέχρι ένα εκατομμύριο (1.000.000) δρχ., η 
οποία θα αναπροσαρμόζεται με κοινή υπουργική απόφαση ανά διετία. Η 
πιο πάνω ποινή βεβαιούται και εισπράττεται κατά τις διατάξεις του Κώ¬ 
δικα Εισπράξεως Δημοσίων Εσόδων. 

_ ε · Σφράγιση ή καταστροφή της γεώτρησης ή άλλων έργων υδρολη¬ 
ψίας για την οποία συντάσσεται σχετική έκθεση. 

3. Η ίδια πιο πάνω υπηρεσία είναι αρμόδια για την εκτέλεση των επι¬ 
βαλλόμενων κατά περίπτωση κυρώσεων. 

4. Ειδικά για την κατάσχεση συντάσσεται έκθεση σε δύο αντίγραφα, 
όπου περιλαμβάνονται τα κατασχόμενα είδη και βεβαιώνεται αιτιολο¬ 
γημένα η παράβαση και οι παραβάτες. Τα κατασχεθέντά είδη παραδί- 
δονται με μέριμνα, ευθύνη και δαπάνη των ιδιοκτητών τους στις αρμό¬ 
διες κατά περίπτωση υπηρεσίες (Δ/νση Εγγείων Βελτιώσεων, Δ/νση 
Γεωργίας, ΟΤΑ, κ.λπ.) για φύλαξη, εκτός αν η μεταφορά τους είναι δυ- 
σχερής ή οι αρμόδιες υπηρεσίες αδυνατούν να τα φυλάξουν, οπότε σφρα¬ 
γίζονται και παραδίδονται για φύλαξη στον ιδιοκτήτη τους ή τρίτο με¬ 
σεγγυητή. 

5. Τα θέματα διαφορών που ανακύπτουν από την εφαρμογή των δια¬ 
τάξεων του διατάγματος αυτού επιλύονται σύμφωνα με τα οριζόμενα 
στο άρθρο 7 του Ν. 1739/1987. 

Άρθρο 10 
Παραρτήματα 

1. Στο Προεδρικό διάταγμα αυτό προσαρτώνται σαν αναπόσπαστα 
μέρη του τα παρακάτω Παραρτήματα: 

α. Παράρτημα I: Βασικές κατηγορίες χρήσης νερού. 

β. Παράρτημα II: Τύπος Αίτησης - Δήλωσης και κατάσταση δικαιο- 
λογητικών. 

γ. Παράρτημα III: Τύπος Απόφασης χορήγησης άδειας χρήσης νε¬ 
ρού. 

2. Η δομή των παραπάνω Παραρτημάτων ανάλογα με τις απαιτή¬ 
σεις που θα παρουσιαστούν μελλοντικά, μπορεί να τροποποιηθεί με 
κοινή υπουργική απόφαση των συναρμόδιων υπουργών. 

Άρθρο 11 

Καταργούμενες Διατάξεις 

Κάθε διατάξη που είναι αντίθετη στις ρυθμίσεις του Προεδρικού αυ¬ 
τού διατάγματος ή ανάγεται σε θέματα που ρυθμίζονται ειδικά από αυτό 
καταργείται από την έναρξη ισχύος του. 

Άρθρο 12 
Ισχύς 

Η ισχύς του προεδρικού διατάγματος αυτού αρχίζει από την ημερο¬ 
μηνία δημοσίευσής του στην Εφημερίδα της Κυβερνήαεως. 

Στον Υπουργό Βιομηχανίας, Ενέργειας και Τεχνολογίας αναθέτουμε 
τη δημοσίευση του παρόντος διατάγματος και στο σύνολο των υπογρα- 
φόντων υπουργών την εκτέλεση αυτού. 

/ Αθήνα, 5 Μαΐου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΟΝ ΓΕΩΡΓΙΑΣ 

ΑΠ.-ΑΘ. ΤΣΟΧΑΤΖΟΠΟΥΛΟΙ Δ. ΠΙΤΣΙΩΡΗΣ 

ΠΕΡΙΒ., ΧΩΡ/ΞΙΑΣ & ΔΗΜ. ΕΡΓΩΝ ΒΙΟΜ., ΕΝΕΡΓ. & ΤΕΧΝ/ΓΙΑΣ 

Μ. ΠΑΠΑΣΤΕΦΑΝΑΚΙΣ Α. ΠΕΠΟΝΗΣ 

ΤΟΥΡΙΣΜΟΥ 

Μ.ΣΚΟΥΛΑΣ 


ΠΑΡΑΡΤΗΜΑ I 

ΒΑΣΙΚΕΣ ΚΑΤΗΓΟΡΙΕΣ ΧΡΗΣΗΣ ΝΕΡΟΥ 

1. Ύδρευση 

1.1. Πόση - διατροφή - καθαριότητα 

1.2. Υδροδότηση κοινόχρηστων χώρων και δημόσιων καταστημά¬ 
των 

1.3. Θερμορρύθμιση - κλιματισμός 

1.4. Διακόσμηση (καλλωπιστικά φυτά, συντριβάνια) „ 

1.5. Οικοδόμηση - κατασκευές 

1.6. Λοιπές μικρές οικιακές χρήσεις 

2. Αγροτική χρήση 

2.1. Άρδευση 

2.2. Κτηνοτροφία 

2.3. Υδατοκαλλιέργεια 

- Ιχυοκαλλιέργεια 

- Καλλιέργεια οστρακοειδών 

- Λοιπές υδατοκαλλιέργειες 

2.4. Διαβίωση ψαριών 

2.5. Αγροτοβιομηχανία 

3. Βιομηχανική χρήση 

3.1. Άμεση χρήση (ενσωμάτωση) 

3.2. Έμμεση χρήση (επεξεργασία προϊόντων - πρώτων υλών) 

3.3. Ψύξη - θερμορρύθμιση 

3.4. Πυρασφάλεια 

3.5. Εμφιάλωση - Συσκευασία νερού (ισχύουν επί πλέον και τα οριζό¬ 
μενα στο άρθρο 13, παρ. 3 του Ν. 1739/87) . 

4, Ενεργειακή χρήση 

4.1. Παραγωγική κίνηση - Υδροηλεκτρικές εγκαταστάσεις 

4.2. θερμοηλεκτρικές εγκαταστάσεις 

5. Αναψυχή 

5.1. Ξενοδοχεία - Κάμπιγκς (για χρήσης πλην της ύδρευσης) 

5.2. Ερασιτεχνική αλιεία 

5.3. Ιστιοπλοΐα 

5.4. Κωπηλασία 

5.5. θαλάσσιο σκι 

5.6. Κολύμβηση 

Χαρτόσημο 


ΠΑΡΑΡΤΗΜΑ II 


ΑΙΤΗΣΗ - ΔΗΛΩΣΗ 


φυσικού προσώπου ή Ν.Π.Ι.Δ. εκτός δημόσιου τομέα 


I. ΑΙΤΗΣΗ 


1. ΓΙΑ ΤΗ ΧΟΡΗΓΗΣΗ: 


1.1. Άδειας χρήσης νερού 

1.2. Άδειας 'εκτέλεσης έργου αξιοποίησης υδατικών πόρων 

1.3. Ενιαίας άδειας χρήσης νερού - εκτέλεσης έργου αξιοποίησης υδατικών πόρων 

1.4. Ενιαίας άδειας χρήσης νερού - εκτέλεσης έργου αξιοποίησης υδατικών πόρων και εγκατάστασης 
ή ίδρυσης μονάδας 



3. ΣΤΟΙΧΕΙΑ ΑΙΤΟΤΝΤΟΣ: 


3.1. Για φυσικά πρόσωπα 

Επώνυμο:.■ 

Όνομα: ... 

Όνομα πατρός ή συζύγου: . 

* 

Δ/νση κατοικίας: Οδός.Αριθ. 

Πόλη .Ταχ. Κωθ.Τηλ. 

Στοιχεία ταύτ.: Αριθ... ..... ..Ημερ. εκδ. 

Εκδούσα αρχή .. 


3.2. Για Ν.Π.Ι.Δ. 

Επωνυμία Ν.Π.Ι.Δ.: . 

' Οδός ...Αριθ. 

Ταχ. Κώδικα.Τηλ. 


3.3. Ονοματεπώνυμο νόμιμου εκπροσώπου 


□ □ □ 

Α. ΣΤΟΙΧΕΙΑ ΠΟΤ ΣΥΜΠΛΗΡΩΝΟΝΤΑΙ ΓΙΑ ΟΛΟΥΣ ΤΟΥΣ 
ΤΥΠΟΥΣ ΑΔΕΙΩΝ 


1. ΣΤΟΙΧΕΙΑ ΧΩΡΟΥ (χρήσης νερού ή εκτέλεσης έργου): 


1.1. Γεωγραφικά στοιχεία 

Νομός: .Επαρχία: 

Δήμος ή Κοινότητα: . 

Περιοχή χρήσης νερού: . . .. 


Τοπωνύμια θέσεων υδροληψίας:. 

1.2. Ιδιοκτησιακό καθεστώς θέσης υδροληψίας ή και εκτέλεσης έργου: 
Ιδιωτική 

Δημοτική - Κοινοτική 
Δημόσια 

"Αλλη.... 

Σε περίπτωση χρήσης μη ιδιόκτησης έκτασης: 

Μίσθωση (ΖΖ1 Δουί 

Επικαρπία □ Νομ 

Χρησιδάνειο [ΖΖ ’Αλ) 


Δουλεία 

Νομή 

’Αλλη μορφή 


2. ΣΤΟΙΧΕΙΑ ΧΡΗΣΗ - ΕΡΓΟΥ ΑΞΙΟΠΟΙΗΣΗΣ: 


2.1. Βασικές κατηγορίες χρήσης 


Ύδρευση 

□ 

Διαβίωση ψαριών 

□ 

Άρδευση 

□ · 

Αγροτοβιομηχανία . 

□ 

Κτηνοτροφία 

□ 

Βιομηχανία 

□ 

Υδατοκαλλιέργεια 


Ενέργεια 


• ιχθυοκαλλιέργεια 

□ 

• υδροηλεκτρική 

□ 

4 

Φ καλλιέργεια οστρακοειδών 

□ 

Φ λοιπές μορφές 

□ 

• λοιπές υδατοκαλλιέργειες 

□ 

\ 

Φ Αναψυχή 

□ 

2.2. Είδος και μέγεθος μονάδας - εκμετάλλευσης 
α. Σε περίπτωση ύδρευσης 

• αριθμός υδρευόμενων ατόμων:.. 

β. Σε περίπτωση άρδευσης 

• είδη καλλιεργειών:.. 

• σύστημα άρδευσης: .;....1. 

• γεωργική έκταση που θα αρδευθεί (ατρ.):.. 

γ. Σε περίπτωση κτηνοτροφικής μονάδας 

• είδος ζώων: ....-. 

• αριθμός ζώων:. 

δ. Σε περίπτωση υδατοκαλλιέργειας, διαβίωσης ψαριών, αγροτοβιομηχανικής ή βιομηχανικής χρήσης νερού 

• είδος παραγόμενων προϊόντων: ·... 

• δυναμικότητα του έργου (προβλεπόμενη παραγωγή ανά συγκεκριμένη χρονική περίοδο 

λειτουργίας):...... 

• χωρητικότητα υδατοδεξαμενών σε περίπτωση έργων υδατοκαλλιέργειας ή διαβίωσης 

ψαριών (κυβ. μέτρα): ... 

ε. Σε περίπτωση επεξεργασίας νερού 

• τρόπος επεξεργασίας:.. 

• μέση ετήσια παροχή νερού μετά την επεξεργασία (κυβ. μέτρα ανά ώρα):.. 

στ. Σε περίπτωση χρήσης νερού για αναψυχή 

• συνολική χωρητικότητα υδατοδεξαμενών (κυβ. μέτρα): .. 

• υδάτινη επιφάνεια ποταμού ή λίμνης που θα δεσμευθεί (στρέμματα):. 

2.4. Περίοδος χρήσης ετησίως: από .μεέχρι . 

3. ΣΤΟΙΧΕΙΑ ΝΕΡΟΥ: 


3.1. Προέλευση 
επιφανειακό 

υπόγειο 

πηγαίο 

από δίκτυο 

3.2. Ποσότητα (σε κυβ. μέτρα ανά ετήσια περίοδο χρήσης) 


αιτουμενη:. 

υφιστάμενη (ήδη χρησιμοποιούμενη): 
διαθέσιμη:. 

3.3. Ποιότητα νερού* 

ΡΗ.. 

Σκληρότητα . 

Αγωγιμότητα . 

Χλωριούχα . 


Νιτρικά. 

Νιτρώδη. 

Ελευθ. Αμμωνία 


□ 

□ 

□ 

□ 


Β. ΣΤΟΙΧΕΙΑ ΠΟΥ ΣΥΜΠΛΗΡΩΝΟΝΤΑΙ ΓΙΑ ΑΔΕΙΑ ΠΟΥ ΑΦΟΡΑ 
Ή ΠΕΡΙΛΑΜΒΑΝΕΙ ΧΡΗΣΗ ΝΕΡΟΥ 


1. Τρόπος υδροληψίας 


από έργο υδροληψίας (π.χ. πηγάδι, γεώτρηση, έργο 
υδρομάστευσης πηγών κ.λπ.) 

□ 

από δίκτυο 

□ 

από έργο αποθήκευσης (π.χ. υδατοδεξαμενή) 

□ 


* Με τις προϋποθέσεις του άρθρου 5, παρ. 1ε του Π.Δ. 

1 . 


Γ. ΣΤΟΙΧΕΙΑ ΠΟΤ ΣΥΜΠΛΗΡΩΝΟΝΤΑΙ ΓΙΑ ΑΔΕΙΑ ΠΟΤ ΑΦΟΡΑ 
Ή ΠΕΡΙΛΑΜΒΑΝΕΙ ΕΚΤΕΛΕΣΗ ΕΡΓΟΥ ΑΞΙΟΠΟΙΗΣΗΣ 


Βασικές κατηγορίες έργου 
Έργο υδροληψίας 

Έργο μεταφοράς 

Έργο δικτύου 

Έργο ρύθμισης - αποθήκευσης 
Έργο επεξεργασίας 
Έργο τροφοδότησης 
Έργο προστασίας - συντήρησης 


□ 

□ 

□ 

□ 

□ 

□ 

□ 


2. Σκοπός εκτέλεσης του έργου 

Κάλυψη πραγματικών αναγκών για ίδια παραγωγική χρήση 

Κάλυψη περιορισμένων αναγκών 

Εξυπηρέτηση κοινής ωφέλειας 


3. ’Αλλα στοιχεία του έργου 

Προϋπολογισμός έργου (δρχ.). 

Αριθμός ατόμων που θα απασχολούνται στο έργο 
(μόνιμο προσωπικό):... 


□ 

□ 

□ 


Ο/Η ΑΙΤ, 


(υπογραφή) 

II. ΔΗΛΩΣΗ 

Ο/Η υπογραφή .(επώνυμο) .. 

(όνομα) .(όνομα πατρός). 

κάτοχος του υπ’ αριθ.. ημερ. εκδ.δελτίου 

αστυνομικής ταυτότητας, 

δηλώνω υπεύθυνα και γνωρίζοντας τις συνέπειες του Ν.105/1969 για 
ψευδή δήλωση, ότι όλα τα στοιχεία της αίτησης και των δικαιολογητι- 
κών, πέραν αυτών την ακρίβεια των οποίων υπογράφουν οι κατά νόμο 
υπεύθυνοι, είναι αληθή και ότι αποδέχομαι πλήρως όλους τους περιορι¬ 
σμούς, προϋποθέσεις, υποδείξεις, τεχνικές προδιαγραφές και ελέγχους, 
που προβλέπονται από την ισχύουσα νομοθεσία για τη χορήγηση της αι- 
τούμενης άδειας. 

Ο/Η ΔΗΛ. 


(υπογραφή) 

ΗΜΕΡΟΜΗΝΙΑ ΥΠΟΒΟΛΗΣ ΑΙΤΗΣΗΣ-ΔΗΛΩΣΗΣ. 

ΚΑΤΑΣΤΑΣΗ 

ΔΙΚΑΙΟΛΟΓΗΤΙΚΩΝ ΠΟΥ ΣΥΝΟΔΕΥΟΥΝ ΤΗΝ ΑΙΤΗΣΗ 
Α. ΓΙΑ ΟΛΟΥΣ ΤΟΥΣ ΤΥΠΟΥΣ ΑΔΕΙΩΝ 

1. Νόμιμη εξουσιοδότηση εκπροσώπησης, όταν ο αϊτών εκπροσωπεί 
νομικό πρόσωπο ή συλλογικό όργανο, καθώς και επικυρωμένο αντί¬ 
γραφο νόμιμης συστατικής πράξης αυτού. 

2. Αντίγραφο συμβολαιογραφικού συμφωνητικού, σε περίπτωση 
χρήσης νερού από χώρο ξένης ιδιοκτησίας ή χρήσης χώρου ξένης ιδιο¬ 
κτησίας, εφόσον απαιτείται. 

Β. ΓΙΑ ΑΔΕΙΑ ΠΟΥ ΑΦΟΡΑ Η’ ΠΕΡΙΛΑΜΒΑΝΕΙ ΧΡΗΣΗ ΝΕΡΟΥ 

1. Αποδεικτικά στοιχεία, που δικαιολογούν την αιτούμενη ποσότητα 
νερού, όπως ενδεικτικά βεβαίωση προέδρου κοινότητας για την έκταση 
και το είδος των καλλιεργειών, τεχνική μελέτη. 

2. Αποδεικτικά στοιχεία για τα ποιοτικά μεγέθη, που αναφέρονται 
στην αίτηση, όπως ενδεικτικά πιστοποιητικό χημικής ανάλυσης. 

Στην περίπτωση ενιαίας άδειας, όπου απαιτείται εκτέλεση έργου 
υδροληψίας από υπόγεια νερά, τα σχετικά δικαιολογητικά υποβάλλο¬ 
νται μετά την εκτέλεση του έργου. 

3. Ειδικά σε περίπτωση απλής άδειας χρήσης νερού, αυτοσχέδιο διά¬ 
γραμμα, με ενδεικτικό προσανατολισμό, στο οποίο θα φαίνονται επίσης 
ενδεικτικά: 

α. η θέση των πλησιέστερων οικισμών, 

β. οι θέσεις των πλησιέστερων δρόμων με τις ονομασίες τους (π.χ. 

κοινοτική οδός από .προς .), 

γ. το σημείο ή τα σημεία υδροληψίας και η απόστασή τους από τρία 
σταθερά σημεία, 

δ. ο χώρος χρήσης του νερού και 

ε. οι πλησιέστερες υφιστάμενες υδροληψίες σε ακτίνα 200 μέτρων. 

Γ. ΓΙΑ ΑΔΕΙΑ ΠΟΥ ΑΦΟΡΑ Η - ΠΕΡΙΛΑΜΒΑΝΕΙ ΕΚΤΕΛΕΣΗ ΕΡ¬ 
ΓΟΥ ΑΞΙΟΠΟΙΗΣΗΣ 

1. Τοπογραφικό διάγραμμα με τα ακόλουθα κατά περίπτωση στοι¬ 
χεία: 

α. κλίμακα 1:500, 1:1000, 1:5000, ανάλογα με το είδος και μέγε¬ 
θος έργου, 

β. χώρο εκτέλεσης έργου και χρήσης του νερού, 
γ. περίγραμμα των κτιριακών και λοιπών εγκαταστάσεων, 
δ. θέση του σημείου ή των σημείων υδροληψίας, 
ε. πλησιέστερες υφιστάμενες υδροληψίες για κάθε χρήση και γενικευ- 
μένες χρήσεις γης σε ακτίνα 200 μέτρων από τα όρια του χώρου εγκα¬ 
τάστασης του έργου. 

Ειδικότερα σε περιπτώσεις μικρών, κατά την κρίση της αρμόδιας 
υπηρεσίας, έργων ή έργων των κατηγοριών 3α (ιι και ιιι) του άρθρου 5 

της με αριθ.κοινής απόφασης υπουργών, αντί του 

παραπάνω τοπογραφικού διαγράμματος, υποβάλλεται το αυτοσχέδιο 
διάγραμμα της παραγράφου Β.3. της κατάστασης αυτής, όπου θα φαί¬ 
νεται επιπλέον η θέση εκτέλεσης του έργου. 

2. Γενική περιγραφή του έργου, σύμφωνα με τα οριζόμενα στη με 

αριθ.· κοινή απόφαση υπουργών, καθώς και επαρκή 

στοιχεία μελέτης για την ποσοτική και ποιοτική κατάσταση των υδατι¬ 
κών πόρων πριν και μετά την εκτέλεση του έργου, σύμφωνα με τα οριζό¬ 
μενα στην παρ. 3α τού άρθρου 5 της ίδιας απόφασης. 

3. Νόμιμα επικυρωμένο αντίγραφο της άδειας χρήσης, σε περίπτωση 
χορήγησης άδειας εκτέλεσης έργου, για τη λειτουργία του οποίου έχει 


ήδη εξασφαλιστεί η χρήση του απαιτούμενου νερού κατά την ημερομη¬ 
νία υποβολής της σχετικής αίτησης. 

4. Ειδικότερα, σε περίπτωση: 

α. εκτέλεσης μεγάλων, κατά την κρίση της υπηρεσίας, έργων κοινής 
ωφέλειας σε περιοχές εκτός σχεδίου πόλης ή οικισμού πρόσφατες έγ¬ 
χρωμες φωτογραφίες, στις οποίες να απεικονίζεται η περιοχή επέμβα¬ 
σης και ο περιβάλλων χώρος, με σημειωμένα τα όρια του χώρου επέμ¬ 
βασης. 

β. χορήγησης ενιαίας άδειας χρήσης νερού - εκτέλεσης έργου αξιο¬ 
ποίησης και εγκατάστασης ή ίδρυσης μονάδας, όσα δικαιολογητικά 
προβλέπουν για την εγκατάσταση ή ίδρυση της μονάδας οι ισχύουσες 
κατά περίπτωση διατάξεις. 

γ. εκτέλεσης έργων για την κάλυψη αναγκών, που χαρακτηρίζονται 
περιορισμένες, αντίγραφο πρακτικών του οικείου Νομαρχιακού Συμ¬ 
βουλίου για το χαρακτηρισμό τους, αυτό, σε περίπτωση που το έργο δεν 
καλύπτεται από αντίστοιχη σχετική απόφαση. 

ΠΑΡΑΡΤΗΜΑ III 

ΥΠΟΔΕΙΓΜΑ ΑΔΕΙΑΣ ΧΡΗΣΗΣ ΝΕΡΟΥ 
ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ/ΝΟΜΑΡΧΙΑ. 

ΥΠΗΡΕΣΙΑ/Δ/ΝΣΗ... 

ΤΜΗΜΑ . 

..19 

Αριθ. Πρωτ. 

Πληροφορίες:. 

Τηλέφωνο . 

Ταχ. Δ/νση. 

Προς 

Πίνακα Αποδεκτών 


ΘΕΜΑ: «Χορήγηση άδειας χρήσης νερού για 


ΑΠΟΦΑΣΗ 
Ο/Η. 

Έχοντας υπόψη: 

α. Το ν. 3200/1955 (ΦΕΚ 97/Α/23.4.55) «Περί διοικητικής απο¬ 
κέντρωσης». 

β. Το ν. 1650/1986 (ΦΕΚ 160/Α/16.10.86) «Για την προστασία 
του περιβάλλοντος», 

γ.Τον. 1739/87 (ΦΕΚ 201/Α/20.11.87) «Διαχείριση των υδατι¬ 
κών πόρων και άλλες διατάξεις» και ειδικότερα τις παραγράφους 1 έως 
8 του άρθρου 9, 7 του άρθρου 1, 2 του άρθρου 8,1 του άρθρου 10 και 1, 
2, 4 του άρθρου 11 αυτού. 

δ. Το π.δ./1988 (ΦΕΚ.) «Άδεια χρήσης νερού», 

ε. Τις αποφάσεις του νομάρχη . 

που διέπουν το υδατικό δυναμικό της περιοχής, 

στ. Την από .αίτηση τ. 

και όλα τα δικαιολογητικά που τη συνοδεύουν, 
ζ..αποφασίζουμε: 

1. Χορηγούμε την άδεια.. .. 

στ .στη διοικητική περιοχή 

Δήμου/Κοινότητας.'.του Νομού 

και στη θέση .. που ανήκει στο Υδατικό Διαμέρισμα 

.λεκάνη απορροής .. 

Η άδεια αυτή ισχύει για χρήση/ή χρήσεις . 

με την επιφύλαξη της τήρησης των διατάξεων των π.δ. 

και της κοινής απόφασης υπουργών του άρθρου 8 του ν. 1739/87, με 
τους ακόλουθους όρους: 

Ο χρήστης μπορεί να χρησιμοποιεί μέχρι.κυβ: μέτρα νερού/ 

μονάδα χρόνου (μέσος όρος μήνα ή χρόνου) και για τη χρονική περίοδο 
από .... .. 

μέχρι. 

2. Η ποσότητα αυτή του νερού θα λαμβάνεται:· , 

από ... 

που βρίσκεται ..... 














































ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


και που ανήκει . 

με .. 

(π.χ.: άντληση ή σύνδεση με το δίκτυο). 

3. Ο χρήστης υποχρεούται σε διάστημα .από την 

ημερομηνία έκδοσης της άδειας, να έχει εκτελέσει όλες τις απαραίτητες 
εργασίες, που απαιτούνται για την έναρξη χρήσης του νερού. Μετά την 
παρέλευση της προθεσμίας αυτής η άδεια παύει να ισχύει και απαιτείται 
νέα σχετική αίτηση του ενδιαφερομένου. 

4! Η παρούσα άδεια χρήσης του νερού ισχύει για διάστημα 10 χρό¬ 
νων, αποκλειστικά και μόνο για τη συγκεκριμένη χρήση ή χρήσεις, που 
αναφέρονται πιο πάνω και απαγορεύεται η κατ’ οιονδήποτε τρόπο αλ¬ 
λαγή ή τροποποίηση αυτής ή η διάθεση νερού προς τρίτους. 

5. Η άδεια αυτή είναι δυνατόν: 

α. να τροποποιηθεί, πριν από τη λήξη της, για λόγους που αφορούν 
στο χρήστη μετά από νέα σχετική αίτησή του, 

β. να ανακληθεί ή καταργηθεί ή τροποποιηθεί από την υπηρεσία πριν 
από τη λήξη της εφ’ όσον, συντρέχουν οι λόγοι που αναφέρονται στις πα¬ 
ραγράφους 6 και 7 του άρθρου 9, 1 του άρθρου 10 και 4 του άρθρου 11 
του ν. 1739/1989. 

γ. να ανανεωθεί μετά από σχετική αίτηση του ενδιαφερομένου, που 
έχει τη δυνατότητα να την υποβάλει μέχρι ένα χρόνο πριν από τη λήξη 
της παρούσας άδειας. 

6. Απαγορεύεται η επέκταση της μονάδας - εκμετάλλευσης, όπου 
χρησιμοποιείται το νερό, παρά μόνο από νέα αίτηση και χορήγηση σχε¬ 


τικής άδειας. 

7. Ο χρήστης υποχρεούται να διατηρεί τις εγκαταστάσεις χρήσης του 
νερού σε κατάσταση τέτοια, ώστε να προλαμβάνεται ή αποφεύγεται 
κάθε απώλεια και να επιδιορθώνει αμέσως κάθε βλάβη, ιδιαίτερα όταν 
επιφέρει απώλειες νερού. 

8. Ο χρήστης υποχρεούται να παρέχει οποιαδήποτε διευκόλυνση στα 
αρμόδια όργανα για τον έλεγχο της τήρησης των όρων της άδειας, κα¬ 
θώς και άλλα στοιχεία απαραίτητα για το σκοπό αυτό. 

9. Ο χρήστης υποχρεούται να συμμορφωθεί με την ισχύουσα νομοθε¬ 
σία που αφορά στην προστασία των υδάτων από ρυπάνσεις (ν. 1659/ 
1987) και στη διάθεση αποβλήτων (Τγ. Δ/ξη ΕΙΒ/221/1965). 

10. Η μη τήρηση των όρων της άδειας αυτής και γενικότερα των 

όρων του ν. 1739/1987 επισύρει τις νόμιμες διοικητικές κυρώσεις, 
σύμφωνα με το π.δ. 

11 .. 

Ο/Η . 


(υπογραφή) 


Κωδικός Αριθμός: 

Διάρκεια ισχύος της άδειας: από .μέχρι 

υποβολή αίτησης ανανέωσης: από .μέχρι 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















